Een-stop met top diens en lekker kos | News24
Een-stop met top diens en lekker kos
Wat is die wenresep vir ‘n besigheid wat oor 21 jaar konstant uitbrei?
Gaan kyk by Penford Convenience Centre. Dit gaan alles oor vaste operasio- nele beginsels, puik produkte, personeel-opleiding wat lei tot goeie dienslewering. Dit dra by tot getroue kliënte en siedaar, die sukses van groei.
Die storie van Penford Convenience Centre se suksesverhaal het op 24 September 1994 begin, nadat Gerrit en Suzette Meyer, die Seady Service Station in Graaff Reinetweg op Uitenhage gekoop het.
Die Meyers is ’n deurdagte entrepreneurs van die Sondagsriviervallei, en hulle het met hulle ondernemingsgees hul kapitaal reg aangewend en in 1999 die besigheid begin uitbrei. Daar is meer produkte vir die gemeenskap se behoeftes aangebied, onder die goeie leiding van sy lojale personeel en bestuurder, Alex Ferreira, wat tot in 2010 deel van dié groeiende onderneming was.
In 1999 is ’n heel nuwe gebou opgerig met kits-koswinkels van die gewilde handelsmerke Steers en Debonairs asook die Engen Quickshop. In 2007 is Fishaways en ‘n bakkery bygevoeg.
Die Meyers het in 2014 die risiko geneem om hulle doelwit te bereik, naamik om Woolworths Food deel van die groep te maak.
Groot was hul beloning vir al die harde werk en om na 21 jaar terug te kyk na ‘n suksevolle sakeonderneming en besigheidstruktuur